Վերականգնված են մասնագիտական կապերը ԱՊՀ երկրների բուհական և գիտահետազոտական կազմակերպությունների հետ, ակտիվ աշխատանքներ են տարվում ասպիրանտական և հայցորդական ուսուցման ուղղությամբ:Հենվելով կատարված գիտահետազոտական, ուսումնամեթոդական աշխատանքների արդյունքների վրա` ամբիոնի աշխատակիցները, հանրապետության տարբեր կազմակերպությունների մասնագետներ, ինչպես նաև արտերկրի ուսանողներ, պաշտպանել են գիտական և մագիստրոսական թեզեր (Լ. Միրզոյան, Լ. Սարգսյան ՍԱհ-ից Ա. Իդրիս, Ս. Զեյզաֆուն): Ամբիոնի աշխատակիցները ակտիվորեն մասնակցել և շարունակում են մասնակցել միջազգային և հանրապետական տարբեր կոնգրեսներին, կոնֆերանսներին: Ուսանողների հետ տարվող լեկցիոն և գործնական աշխատանքներին (դաս. Մ. Մկրտչյան, լաբ. Ա. Մելքոնյան) զուգահեռ ամբիոնում իրականացվել և իրականացվում են պլանային գիտահետազոտական (թեմատիկ) և պայմանագրային հիմունքներով ուսումնասիրություններ: